અમદાવાદ, 3 નવેમ્બર: ગુજરાતના મુખ્યમંત્રી નરેન્દ્ર મોદી આવતીકાલે રવિવારે પટણા રવાના થશે. મોદીનું અચાનક બિહાર જવાનું એટલા માટે નક્કી થઇ ગયું છે કારણ કે આવતી કાલે જ પટણામાં જેડીયુની અધિકાર રેલી છે. આ રેલીને સફળ બનાવવા માટે મુખ્યમંત્રી નીતિશ કુમારે પૂરેપૂરી તાકાત લગાવી દીધી છે. જોકે મોદી બીજેપી નેતા અને પૂર્વ ગવર્નર કૈલાશપતિ મિશ્રાને શ્રદ્ધાંજલિ આપવા પટણા જઇ રહ્યા છે.